**ΟΡΓΑΝΩΣΗ ΚΑΤΑΣΤΗΜΑΤΟΣ - ΜΑΡΚΕΤΙΝΓΚ**

**ΠΕΡΙΒΑΛΛΟΝΤΙΚΕΣ ΣΥΝΘΗΚΕΣ ΣΤΟ ΧΩΡΟ ΕΡΓΑΣΙΑΣ**

**Επιδημιολογία:** είναι κοινά αποδεκτό ότι ο άνθρωπος περνά ένα μεγάλο

μέρος της ζωής του στο χώρο εργασίας. Είναι λοιπόν απαραίτητος ο

έλεγχος των περιβαλλοντικών συνθηκών στο χώρο εργασίας, διότι:

● Ο κακός φωτισμός έχει ως αποτέλεσμα τη λεγόμενη **οπτική**

**κόπωση** (πονοκέφαλος, ερεθισμός οφθαλμών, διπλωπία, υπνηλία,

μειωμένη ικανότητα προσαρμογής & σύγκλισης) και το **φαινόμενο**

**θάμβωσης** ( μείωση οπτικής ικανότητας εξαιτίας της παρουσίας

περιοχών μεγάλης λαμπρότητας εντός του οπτικού πεδίου).

● Η χαμηλή ποιότητα της εσωτερικής ατμόσφαιρας των κτιρίων

οδηγεί σε μια σειρά από ασθένειες: **νόσος των λεγεωνάριων** (μια

μορφή πνευμονίας οφειλόμενης στο βακτήριο legionella, που

αναπτύσσεται στους αεραγωγούς και τα φίλτρα των κλιματιστικών),

**πυρετός των κλιματιστικών** (οφείλεται σε τοξίνες μικροοργανισμών

που αναπτύσσονται στα υγρά τμήματα των κλιματιστικών), **πολλαπλή**

**ευαισθησία σε χημικές ουσίες, αλλεργίες, σύνδρομο “άρρωστου**

**κτιρίου”.**

● Η επαγγελματική έκθεση σε δυσμενές θερμικό περιβάλλον

οδηγεί είτε 1) σε παθολογικές καταστάσεις από θερμό εργασιακό

περιβάλλον (**θερμοπληξία, υπερπυρεξία, θερμική λιποθυμία,**

**απώλεια νερού και αλάτων, εγκαύματα, θερμικά εξανθήματα),**

είτε 2) σε παθολογικές καταστάσεις από ψυχρό περιβάλλον

(**κρυοπαγήματα, ψύξεις, λοιμώξεις του αναπνευστικού).**

● Ο θόρυβος προκαλεί τόσο **μη ακουστικές (**ταχυκαρδία,

υπέρταση, διαταραχές πέψης, προσωπικότητας, άγχος κ.α.**),** όσο και

**ακουστικές επιδράσεις (βαρηκοΐα-εκλεκτική μείωση της**

**ακουστικής οξύτητας).**

● Η ιονίζουσα ακτινοβολία (ραδιενέργεια) αποτελεί αιτία τόσο

**εγκαυμάτων,** όσο και **καρκίνων.**

● Οι χημικές ουσίες αποτελούν αίτιο ποικίλλων παθολογικών

καταστάσεων, ανάλογα με την οδό εισόδου τους στο σώμα

(**δέρμα,αναπνευστικό, πεπτικό σύστημα**).

**Φωτισμός:** πρέπει να υπάρχει επαρκής **φυσικός** φωτισμός. **Οι χώροι**

**εργασίας, διαλείμματος & πρώτων βοηθειών θα πρέπει να έχουν**

**άμεση οπτική επαφή με εξωτερικό χώρο. Ο τεχνητός φωτισμός**

**πρέπει να ανταποκρίνεται στο είδος και την φύση της εργασίας,**

**να έχει χαρακτηριστικά παραπλήσια με του φυσικού φωτός, να**

**ελαχιστοποιεί τη θάμβωση και να μην δημιουργεί υπερβολικές**

**αντιθέσεις και εναλλαγές φωτεινότητας.** Οι διακόπτες του τεχνητού

φωτισμού πρέπει να είναι είναι εύκολα προσιτοί ακόμη και στο σκοτάδι

και να είναι τοποθετημένοι κοντά στις εισόδους και εξόδους και κατά

μήκος των διαδρόμων.

**Εξαερισμός κλειστών χώρων εργασίας: ως εξαερισμός** ορίζεται **η**

**κίνηση του αέρα με τέτοιο τρόπο, ώστε ο χρησιμοποιούμενος**

**εσωτερικός αέρας να αντικαθίσταται συνεχώς από νωπό.**

Ένα σύστημα εξαερισμού, προκειμένου να θεωρείται αποτελεσματικό, θα

πρέπει:

● να παρέχει συνθήκες θερμικής άνεσης

● να διανέμει επαρκείς ποσότητες νωπού αέρα, ώστε να ικανοποιούνται

οι απαιτήσεις των εργαζομένων στο κτίριο.

● να απομονώνει και να απομακρύνει οσμές και ρύπους μέσω του ελέγχου

της ατμοσφαιρικής πίεσης με ειδικές διατάξεις.

Αν χρησιμοποιούνται τεχνητά συστήματα εξαερισμού, θα πρέπει **να**

**λειτουργούν συνεχώς, να διατηρούνται σε καλή κατάσταση**

**λειτουργίας και κάθε βλάβη τους να επισημαίνεται με αυτόματο**

**μηχανισμό.**

**Θερμοκρασία χώρων** : πηγές θερμότητας είναι η θερμοκρασία του

αέρα, ο άνεμος, η υγρασία, η ακτινοβολία από τον ήλιο, τις μηχανές και

τις διάφορες εργασίες. Η θερμοκρασιακή ισορροπία του σώματος

συντελείται με τη λειτουργία της **θερμορρύθμισης** και είναι

αποτέλεσμα της **παραγωγής** και **αποβολής θερμότητας**. Για την καλή

λειτουργία του ανθρώπινου οργανισμού η εσωτερική θερμοκρασία του

σώματος **θα πρέπει να διατηρείται γύρω στους 37 0C**. Οι παράμετροι

που υπεισέρχονται στην εκτίμηση του θερμικού περιβάλλοντος είναι:

● **κλιματολογικοί παράγοντες:** θερμοκρασία, υγρασία,

ταχύτητα αέρα, θερμική ακτινοβολία

● **άλλοι παράγοντες:** βαρύτητα εργασίας, ένδυση, διάρκεια

εργασίας.

Εάν οι μικροκλιματικές συνθήκες του χώρου εργασίας προσδιορίζονται

από κλιματιστικά, θα πρέπει αυτά να ρυθμίζονται κατάλληλα, ώστε :

● **η ταχύτητα του αέρα να μην είναι μεγαλύτερη από 0,2**

**m/sec**

**9**

**● Κατά τους καλοκαιρινούς μήνες η μέγιστη διαφορά**

**θερμοκρασίας μεταξύ εσωτερικών και εξωτερικών χώρων δεν**

**πρέπει να υπερβαίνει τους 5 0C.**

**● Η σχετική υγρασία του αέρα θα πρέπει να κυμαίνεται μεταξύ**

**40-60%.**

**Θόρυβος: ως θόρυβος ορίζεται κάθε ενοχλητικός, ανεπιθύμητος ή**

**απλά δυσάρεστος για τον άνθρωπο ήχος. Τα κύρια φυσικά**

**χαρακτηριστικά του θορύβου είναι η συχνότητα και η ένταση. Η**

**συχνότητα ορίζει τον αριθμό των ολοκληρωμένων δονήσεων στη**

**μονάδα του χρόνου και μετράτε σε κύκλους ανά δευτερόλεπτο (Hz). Ο**

**άνθρωπος μπορεί να αντιληφθεί και να ανεχτεί ήχους μέσα στην περιοχή**

**συχνοτήτων από 16 έως 20000 Hz. Ως ένταση ορίζεται το ποσό της**

**ηχητικής ενέργειας που διέρχεται από τη μονάδα επιφάνειας που**

**βρίσκεται κάθετα στη φορά διάδοσης του ηχητικού κύματος στη μονάδα**

**του χρόνου.**

**Χημικές ουσίες: οι χημικές ουσίες που είναι γνωστές στον άνθρωπο**

**ανέρχονται σε αρκετά εκατομμύρια. Οι κίνδυνοι για την υγεία και την**

**ασφάλεια προέρχονται από διαφορετικούς μηχανισμούς δράσης των**

**ουσιών αυτών. Υπάρχουν ουσίες εύφλεκτες, τοξικές, διαβρωτικές,**

**καρκινογόνες κλπ. Ο απλούστερος τρόπος αντιμετώπισης των κινδύνων**

**είναι η ταξινόμηση των ουσιών σε λίγες βασικές κατηγορίες και η**

**κατάλληλη επισήμανσή τους με εύκολα αναγνωρίσιμα σύμβολα.**